CELEX: 32006R1985
Language: ro
Date: 2006-12-22 00:00:00
Title: Regulamentul (CE) nr. 1985/2006 al Comisiei din 22 decembrie 2006 de stabilire a normelor de calculare a ajutoarelor acordate de către statele membre organizațiilor de producători din sectorul pescuitului și acvaculturii (versiune codificată)

Anunţ juridic important

|

32006R1985

Jurnalul Oficial L 387 , 29/12/2006 p. 0013 - 0019 Jurnalul Oficial L 387 , 29/12/2006 p. 0014 - 0020 Jurnalul Oficial L 387 , 29/12/2006 p. 0015 - 0021

		Regulamentul (CE) nr. 1985/2006 al Comisieidin 22 decembrie 2006de stabilire a normelor de calculare a ajutoarelor acordate de către statele membre organizațiilor de producători din sectorul pescuitului și acvaculturii(versiune codificată)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2792/1999 al Consiliului din 17 decembrie 1999 de definire a modalităților și condițiilor pentru acțiunile structurale ale Comunității în sectorul pescuitului [1], în special articolul 15 alineatul (4),întrucât:(1) Regulamentul (CE) nr. 908/2000 al Comisiei din 2 mai 2000 privind normele de calculare a ajutoarelor acordate de statele membre organizațiilor de producători din sectorul pescuitului și acvaculturii [2] a fost modificat în mod substanțial [3]. Este necesar, din motive de claritate și de raționalitate, să se codifice regulamentul menționat .(2) Articolul 15 alineatul (1) din Regulamentul (CE) nr. 2792/1999 stabilește condițiile generale pentru acordarea și finanțarea ajutoarelor acordate de statele membre organizațiilor de producători recunoscute în temeiul articolului 5 și, după caz, recunoscute în mod specific în temeiul articolului 12 din Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură [4].(3) Pentru a se asigura că aceste ajutoare sunt acordate și finanțate în condiții identice, trebuie să se prevadă norme de calculare a valorii producției comercializate de către organizațiile de producători, iar cheltuielile administrative ale acestor organizații și calcularea lor trebuie să fie efectuate pe baza documentelor contabile justificative. Cu toate acestea, având în vedere dificultatea obținerii unor astfel de documente în unele cazuri, trebuie să se dispună de o metodă forfetară, ca alternativă.(4) Trebuie limitate ajutoarele de care poate beneficia o asociație de producători, la o sumă globală maximă, deoarece fiecare dintre organizațiile membre poate beneficia de ajutoare de constituire și de exploatare.(5) Trebuie prevăzute norme de definire a cheltuielilor legate de punerea în aplicare a unui plan de îmbunătățire a calității de către o organizație de producători.(6) Trebuie prevăzute norme care să reglementeze rambursarea contribuțiilor comunitare privind ajutoarele acordate de statele membre după 1 ianuarie 2000, pe baza articolelor 7 și 7b din Regulamentul (CEE) nr. 3759/92 al Consiliului [5].(7) Măsurile prevăzute de prezentul regulament sunt conforme cu avizul Comitetului de gestionare a sectorului pescuitului și acvaculturii,ADOPTĂ PREZENTUL REGULAMENT:Articolul 1Prezentul regulament stabilește normele privind acordarea ajutoarelor pentru organizațiile de producători din sectorul pescuitului și acvaculturii, în temeiul articolului 15 alineatul (1) literele (a) și (b) din Regulamentul (CE) nr. 2792/1999.Articolul 2(1) Membrii a căror producție poate fi luată în considerare pentru aplicarea articolului 15 alineatul (1) litera (a) din Regulamentul (CE) nr. 2792/1999 sunt:(a) producătorii care au fost membri ai organizației atunci când aceasta a fost recunoscută și care au rămas membri pe toată durata anului la care se referă cererea de ajutor;(b) producătorii care au aderat la organizație după ce aceasta a fost recunoscută și care au fost membrii în ultimele nouă luni ale anului la care se referă cererea de ajutor.(2) O asociație a organizațiilor de producători poate beneficia de un ajutor, în temeiul articolului 15 alineatul (1) litera (a) din Regulamentul (CE) nr. 2792/1999, până la o valoare maximă de 180000 EUR.Articolul 3(1) Pentru a calcula ajutorul prevăzut la articolul 15 alineatul (1) litera (a) punctul (i) din Regulamentul (CE) nr. 2792/1999, valoarea producției comercializate de organizația de producători se stabilește pe bază forfetară, pentru fiecare an, multiplicând, pentru fiecare produs care face obiectul activității organizației:(a) producția medie ponderată, exprimată în 100 kg net, comercializată de membri în decursul celor trei ani calendaristici care precedă perioada la care se referă cererea de ajutor,cu(b) prețul mediu ponderat de producție obținut de producătorii respectivi în decursul aceleiași perioade, calculat la 100 kg net.(2) Pentru a calcula producția medie menționată la alineatul (1) litera (a), producția comercializată de membri pe parcursul fiecăruia dintre cei trei ani menționați anterior se determină:(a) pe baza documentelor contabile și comerciale justificative disponibile,sau, în lipsa acestora,(b) prin intermediul unei evaluări forfetare stabilite de autoritățile competente ale statului membru, pe baza parametrilor determinați în avans, în funcție de tipurile de producție în cauză.(3) Pentru a calcula prețul mediu menționat la alineatul (1) litera (b), prețul mediu obținut de producători în fiecare dintre cei trei ani în cauză se determină de către serviciile competente ale statului membru:(a) pe baza documentelor contabile și comerciale justificative,sau, în lipsa acestora,(b) calculând prețul mediu anual pentru fiecare produs de pe piața principală din domeniul de activitate al organizației de producători în cauză.Articolul 4(1) Cheltuielile administrative, în înțelesul articolului 15 alineatul (1) litera (a) punctul (ii) din Regulamentul (CE) nr. 2792/1999, sunt cheltuielile plătite efectiv de către organizația de producători pentru constituirea și funcționarea sa, care se încadrează în următoarele categorii:(a) cheltuieli privind activitățile pregătitoare pentru constituirea organizației și elaborarea actului său constitutiv și statutului sau modificarea acestora;(b) cheltuieli privind controlul respectării normelor menționate la articolul 5 alineatul (1) din Regulamentul (CE) nr. 104/2000;(c) cheltuieli cu personalul (plăți și salarii, cheltuieli cu formarea, contribuția la asigurările sociale și cheltuieli de misiune) și onorarii pentru consultanță și servicii tehnice;(d) cheltuieli cu corespondența și telecomunicațiile;(e) cheltuieli cu echipamentele de birou și amortizarea sau cheltuieli cu leasingul acestor echipamente;(f) cheltuieli cu mijloacele de transport puse la dispoziția personalului organizației;(g) cheltuieli cu chiria sau, în cazul achiziționării, cheltuieli cu dobânda plătite efectiv și alte cheltuieli și costuri care rezultă din ocuparea imobilelor utilizate pentru funcționarea administrativă a organizației;(h) cheltuieli cu asigurarea privind transportul personalului, clădirile administrative și echipamentele acestora.(2) Organizația de producători poate repartiza cheltuielile menționate la alineatul (1) pe anii în cursul cărora este acordat ajutorul.(3) Valoarea cheltuielilor administrative definite la alineatul (1) trebuie stabilită pe baza documentelor comerciale și contabile justificative.Articolul 5(1) Cheltuielile menționate la articolul 15 alineatul (1) litera (b) din Regulamentul (CE) nr. 2792/1999 sunt cheltuielile plătite efectiv de către organizația de producători pentru elaborarea și punerea în aplicare a planului de îmbunătățire a calității aprobat în temeiul articolului 12 din Regulamentul (CE) nr. 104/2000, care se încadrează în următoarele categorii:(a) cheltuieli privind studiile preliminare, elaborarea și modificarea planului;(b) cheltuielile menționate la articolul 4 alineatul (1) literele (c), (d) și (e) din prezentul regulament;(c) cheltuieli privind măsurile de informare a membrilor cu privire la mijloacele tehnice și calificarea pentru îmbunătățirea calității;(d) cheltuieli cu instituirea și punerea în aplicare a unui sistem de control al respectării măsurilor adoptate de organizație pentru aplicarea planului de îmbunătățire a calității.(2) Organizația de producători poate repartiza cheltuielile menționate la alineatul (1) pe anii în decursul cărora este acordat ajutorul.(3) Valoarea cheltuielilor administrative menționate la alineatul (1) trebuie stabilită pe baza documentelor comerciale și contabile justificative care să demonstreze cu claritate că aceste cheltuieli se referă la punerea în aplicare a planului.Articolul 6În cazul ajutoarelor a căror acordare a fost decisă de statele membre după 1 ianuarie 2000 pe baza articolelor 7 și 7b din Regulamentul (CEE) nr. 3759/92, rambursarea se va efectua în contextul programării fondurilor structurale pentru statul membru în cauză pe perioada 2000-2006.Articolul 7Regulamentul (CE) nr. 908/2000 se abrogă.Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa II.Articolul 8Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 22 decembrie 2006.Pentru ComisiePreședinteleJosé Manuel Barroso[1] JO L 337, 30.12.1999, p. 10. Regulament, astfel cum a fost modificat ultima dată prin Regulamentul (CE) nr. 485/2005 (JO L 81, 30.3.2005, p. 1).[2] JO L 105, 3.5.2000, p. 15. Regulament, astfel cum a fost modificat prin Regulamentul (CE) nr. 2438/2000 (JO L 280, 4.11.2000, p. 37).[3] A se vedea anexa I.[4] JO L 17, 21.1.2000, p. 22. Regulament, astfel cum a fost modificat prin Regulamentul (CE) nr. 1759/2006 (JO L 335, 1.12.2006, p. 3).[5] JO L 388, 31.12.1992, p. 1. Regulament abrogat prin Regulamentul (CE) nr. 104/2000.--------------------------------------------------ANEXA IRegulament abrogat cu modificarea saRegulamentul (CE) nr. 908/2000 al Comisiei | (JO L 105, 3.5.2000, p. 15) |Regulamentul (CE) nr. 2438/2000 al Comisiei | (JO L 280, 4.11.2000, p. 37) |--------------------------------------------------ANEXA IITABEL DE CORESPONDENȚĂRegulamentul (CE) nr. 908/2000 | Prezentul regulament |Articolul 1 | Articolul 1 |Articolul 2 | Articolul 2 |Articolul 3 | Articolul 3 |Articolul 4 | Articolul 4 |Articolul 5 | Articolul 5 |Articolul 6 alineatul (1) | — |Articolul 6 alineatul (2) | — |Articolul 6 alineatul (3) | Articolul 6 |— | Articolul 7 |Articolul 7 | Articolul 8 |— | Anexa I |— | Anexa II |--------------------------------------------------